**AIŠKINAMASIS RAŠTAS**

Dėl Molėtų rajono garbės piliečio vardo Tzvi Kritzer suteikimo

**1. Parengto tarybos sprendimo projekto tikslai ir uždaviniai**

 Sprendimo projekto tikslas – pagerbti ir įvertinti Molėtų rajonui, jo žmonėms nusipelniusį asmenį.

 Molėtų rajono apdovanojimų komisija pateikė Molėtų rajono savivaldybės tarybai 2020 m. liepos 13 d. teikimą dėl Molėtų rajono garbės piliečio vardo Tzvi Kritzer suteikimo už Atminties maršo 2016 m., skirto Molėtų žydų sunaikinimo 1941 m. rugpjūčio 29 d. 75-osioms metinėms paminėti, suorganizavimą, dokumentinio filmo „Paskutinis rugpjūčio sekmadienis“ apie Molėtų žydų žudynes bei Molėtuose įvykusį susitaikymo maršą sukūrimą ir padovanojimą Molėtų krašto muziejui, 2016 m. pastatytą ir atidengtą paminklą Molėtų holokausto aukoms.

 Molėtų rajono apdovanojimų komisijos teikimas pridedamas.

**2. Šiuo metu esantis teisinis reguliavimas**

Lietuvos Respublikos vietos savivaldos įstatymo 16 straipsnio 2 dalies 45 p.

Molėtų rajono garbės piliečio vardo teikimo nuostatai, patvirtinti Molėtų rajono savivaldybės tarybos 2019 m. spalio 31 d. sprendimu Nr. B1-222 „Dėl Molėtų rajono savivaldybės garbės piliečio vardo, Padėkos ženklo, Padėkos rašto ir Nominacijos „Metų šviesulys“ teikimo nuostatų patvirtinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – pagerbtas asmuo, nusipelnęs Molėtų rajonui ir jo žmonėms.

 Neigiamos pasekmės – nėra.

 **4. Priemonės sprendimui įgyvendinti**

Įteikti apdovanojimą.

 **5. Lėšų poreikis ir jų šaltiniai**

Reprezentacinės lėšos.

 **6. Vykdytojai, įvykdymo terminai**

Molėtų rajono savivaldybės meras įteiks apdovanojimą Molėtų rajono garbės piliečiui Tzvi Kritzer.